《寄徐拾遗》
五代·谭用之

长竿一系白龙吟，谁和驺虞发素琴。
野客碧云魂易断，故人芳草梦难寻。
天从补后星辰稳，海自潮来岛屿深。
好向明庭拾遗事，莫教玄豹老泉林。

作者简介：谭用之，[约公元九三二年前后在世]，里居及生卒年均不详，约后唐明宗长兴中前后在世。善为诗而官不达。著有诗集一卷，《新唐书艺文志》传于世。